دستونک
کندیل تئی تہاری ءِ سودا ءَ شت نکاں
بوجی مئے کاگدے اگاں دریا ءَ شت نکاں
دانکہ منا نہ گندیت منی یار ہمسفر
ہمراہ بہ بیت زمانگ ءِ ہمراہ ءَ شت نکاں
روزرد ءِ ساہتیں ءُ گلاسے نہ گِیشتگ
اے شپ شراب ءِ پجّی ءَ بیگاہ ءَ شت نکاں
زہم ءِ زہ ءَ بچار منی سر کلم نہ کت
زہر ءَ اوں نیستیں تاکتے ارواہءَ شت نکاں
کسّے اگاں بگندیت ترا یار گریوگ ءَ
الّم مریت ءُ رؤ بلئے دنیا ءَ شت نکاں
میرو ترارا آفریں وھد ءَ گوں دشمنی
کسّے بلوٹیت اے وڑیں داوا ءَ شت نکاں
میر میرجان